En 25-årig mand fra det centrale Vendsyssel er blevet tiltalt for voldtægt, seksuelle overgreb og trusler. De overgreb, som politiet anklager manden for, går tilbage til sommeren 2021. Ifølge anklageskriftet i sagen begik den 25-årige fuldbyrdet voldtægt mod kvinden på en adresse i Brønderslev. Senere samme sommer er manden tiltalt for seksuelle overgreb, der ifølge anklagerne fandt sted i en bil ved en fiskesø i nærheden af Brønderslev. Politiet mener, at manden ved den lejlighed tog kvinden på brysterne, kyssede hende og førte en finger ind i hendes skede, selv om hun flere gange sagde klart fra. På toppen af det hele er den 25-årige tiltalt for også at have truet kvinden ved at sige noget i stil med: ”Hvis du siger noget til politiet om det her, bliver det værst for dig selv”. Ifølge anklagerne faldt truslerne i forbindelse med episoden ved fiskesøen. Det fremgår ikke før sagens start, hvordan den 25-årige forholder sig til politiets anklager.

Opsummering:
Først en fuldbyrdet voldtægt, men det var ikke nok. Senere skete der noget ved en fiskesø.